laion/Wikipedia-Exotic huggingface dataset:
বেনজোগুয়ানামিন

বেনজোগুয়ানামিন হলো (CNH2)2(CC6H5)N3 সংকেতবিশিষ্ট রাসায়নিক যৌগ। এটি মেলামিনের সাথে সম্পর্কযুক্ত; শুধু মেলামিনের একটি অ্যামিনো মূলক ফিনাইল মূলক দ্বারা প্রতিস্থাপিত হয়। বেনজোগুয়ানামিন মেলামাইন প্রস্তুতকরণে ব্যবহৃত হয়। মেলামাইনের ((CNH2)3N3) মতো বেনজোগুয়ানামিন ক্রসলিংকার নয়। যদিও বেনজো মূলক যুক্ত না হয়ে ফিনাইল মূলক যুক্ত হয়, তবুও ঐতিহাসিকভাবে যৌগের নামকরণে "বেনজো" উপসর্গ যুক্ত করা হয়। সায়ানোগুয়ানিডিন ও বেনজোনাইট্রাইলের ঘনীভবনের মাধ্যমে বেনজোগুয়ানামিন প্রস্তুত করা হয়। (H2N)2C=NCN + PhCN → (CNH2)2(CPh)N3 এলডি৫০ (মৌখিক, ইঁদুর) পরিমাণ ১৪৭০ মিলিগ্রাম/কিলোগ্রাম (প্রতি কিলোগ্রাম ওজনে ১৪৭০ মিলিগ্রাম)। H. Deim, G. Matthias, R. A. Wagner (২০১২)। "Amino Resins"। Ullmann's Encyclopedia of Industrial Chemistry। Weinheim: Wiley-VCH। ডিওআই:10.1002/14356007.a02_115.pub2।  J. K. Simons, M. R. Saxton (১৯৫৩)। "Benzoguanamine"। Org. Synth.। 33: 13। ডিওআই:10.15227/orgsyn.033.0013।
অ্যাসিটোগুয়ানামিন

অ্যাসিটোগুয়ানামিন হলো (CNH2)2CCH3N3 সংকেতবিশিষ্ট রাসায়নিক যৌগ। এটি মেলামিনের সাথে অধিক সাদৃশ্যপূর্ণ; শুধুমাত্র মেলামিনের একটি অ্যামিনো মূলক অ্যাসিটোগুয়ানামিনে মিথাইল মূলক দ্বারা প্রতিস্থাপিত হয়। অ্যাসিটোগুয়ানামিন মেলামাইন প্রস্তুতকরণে ব্যবহৃত হয়। মেলামিনের ((CNH2)3N3) মতো অ্যাসিটোগুয়ানামিন ক্রসলিংকার নয়। যদিও রাসায়নিক যৌগের মিথাইল মূলক যুক্ত হয় (অ্যাসিটাইল মূলক নয়), তবুও ঐতিহাসিকভাবে যৌগটির নামে "অ্যাসিটো" উপসর্গ ব্যবহার করা হয়। বেনজোগুয়ানামিন অ্যাসিটোগুয়ানামিনের সাথে সামঞ্জস্যপূর্ণ একটি যৌগ। সায়ানোগুয়ানিডিন ও অ্যাসিটোনাইট্রাইলের ঘনীভবন বিক্রিয়ায় অ্যাসিটোগুয়ানামিন উৎপন্ন হয়: (H2N)2C=NCN + MeCN → (CNH2)2(CMe)N3 এলডি৫০ (মৌখিক, ইঁদুর) পরিমাণ হলো ২৭৪০ মিলিগ্রাম/কিলোগ্রাম (প্রতি কিলোগ্রাম ওজনে ২৭৪০ মিলিগ্রাম)। "Acetoguanamine - PubChem Public Chemical Database"। The PubChem Project। USA: National Center for Biotechnology information।  H. Deim; G. Matthias; R. A. Wagner (২০১২)। "Amino Resins"। Ullmann's Encyclopedia of Industrial Chemistry। Weinheim: Wiley-VCH। ডিওআই:10.1002/14356007.a02_115.pub2।
শিল্পা শুক্লা

শিল্পা শুক্লা একজন ভারতীয় চলচ্চিত্র এবং থিয়েটার অভিনেত্রী। তিনি ২০০৭ সালের ক্রীড়াভিত্তিক চলচ্চিত্র চাক দে ইন্ডিয়া এবং ২০১৩ সালের চলচ্চিত্র বিএ পাস এর জন্য সুপরিচিত, যার সুবাদে তিনি শ্রেষ্ঠ অভিনেত্রী বিভাগে ফিল্মফেয়ার সমালোচক পুরস্কার জিতে নেন। তিনি আমলাতন্ত্রবাদী, রাজনৈতিক নেতৃত্ব এবং বিশিষ্ট পণ্ডিতদের পরিবারে জন্মগ্রহণ করেন। তার ভাই তেনজিন প্রিয়দর্শী একজন বৌদ্ধ সন্ন্যাসী এবং তার বোন একজন অ্যাটর্নি। বুলেট (স্বল্পদৈর্ঘ্য চলচ্চিত্র) সাবধান ইন্ডিয়া (মিনি সিরিজ) - উপস্থাপিকা রাজুবে (মিনি সিরিজ) "I wonder why is marriage so important: Shilpa Shukla"। The Times of India। সংগ্রহের তারিখ ২০১৮-১১-০৯।  "rediff.com: Meet the Chak De women"। specials.rediff.com। সংগ্রহের তারিখ ২০১৮-১২-১৩।  শিল্পা শুক্লার অফিসিয়াল ব্লক ইন্টারনেট মুভি ডেটাবেজে শিল্পা শুক্লা (ইংরেজি) বলিউড হাঙ্গামায় শিল্পা শুক্লা
গুয়ানোসিন ডাইফসফেট

গুয়ানোসিন ডাইফসফেট (সংক্ষেপে জিডিপি বা GDP) হলো একটি নিউক্লিওসাইড ডাইফসফেট। এটি গুয়ানোসিন নিউক্লিওসাইডের সাথে পাইরোফসফোরিক অ্যাসিডের একটি অ্যাস্টার। গুয়ানোসিন ডাইফসফেট একটি পাইরোফসফেট মূলক, রাইবোজ নামক একটি পেন্টোজ শর্করা এবং গুয়ানিন নামক একটি নিউক্লিওক্ষারক নিয়ে গঠিত। জিটিপিয়েজ অ্যানজাইমের প্রভাবে জিটিপি-র ডিফসফোরাইলেশন প্রক্রিয়ায় জিডিপি উৎপন্ন হয়৷ সিগনাল ট্রাকডাকশন প্রক্রিয়ায় জি-প্রোটিন এরকম একটি অ্যানজাইম। জিডিপি পাইরুভেট কাইনেজ ও ফসফোইনলপাইরুভেটের উপস্থিতিতে জিটিপিতে রূপান্তরিত হয়। ডিএনএ গুয়ানোসিন ট্রাইফসফেট নিউক্লিওসাইড নিউক্লিওটাইড অলিগোনিউক্লিওটাইড আরএনএ Crane, Laura J; Miller, David Lee (১৯৭৪)। "Guanosine triphosphate and guanosine diphosphate as conformation-determining molecules. Differential interaction of a fluorescent probe with the guanosine nucleotide complexes of bacterial elongation factor Tu"। Biochemistry। 13 (5): 933–939। ডিওআই:10.1021/bi00702a017।
কেকিল ওয়াইদিয়ারত্ন

কেকিল ওয়াইদিয়ারত্ন শ্রীলঙ্কা সেনাবাহিনীর একজন জেনারেল ছিলেন। শ্রীলঙ্কা সেনাবাহিনী সাঁজোয়া শাখার একজন কর্মকর্তা হিসেবে কেকিল শ্রীলঙ্কা সেনাবাহিনীর ১২তম কমান্ডার ছিলেন। অন্যদিকে শ্রীলঙ্কা সেনাবাহিনীর সাঁজোয়া রেজিমেন্ট থেকে এই কেকিলই সর্বপ্রথম শীর্ষ জেনারেল পদবীপ্রাপ্ত। জেনারেল কেকিল ২০০১ সালে অসুস্থ অবস্থায় ভারতে মারা যান। সেনাবাহিনী থেকে ১৯৯৪ সালে অবসরের পর কেকিল থাইল্যান্ডে নিযুক্ত শ্রীলঙ্কার রাষ্ট্রদূত হিসেবে নিয়োগ পেয়েছিলেন। ১৯৫৯ সালের ২৬ জুন কেকিল সেনাবাহিনীতে ক্যাডেট হিসেবে যোগ দেন, তিনি ব্রিটেনের রয়্যাল মিলিটারি একাডেমী স্যান্ডহার্স্ট থেকে প্রশিক্ষণ প্রাপ্ত হন। ১৯৬১ সালের ২৮ জুলাই তিনি সেকেন্ড লেফটেন্যান্ট হিসেবে 'সিলন আর্মার্ড কোর'-এর ১ম রকনিসান্স রেজিমেন্টে কমিশন পান। তিনি ১৯৭১ সালের সাম্যবাদী রাজনৈতিক দল জেভিপির সশস্ত্র বিদ্রোহের সময় শ্রীলঙ্কার সেনা অভিযানে ১ম রিকনিসান্স রেজিমেন্টে কর্মরত ছিলেন; ১৯৭৩ সালে তিনি ভারতের ডিফেন্স সার্ভিসেস স্টাফ কলেজে কোর্স করতে যান। ১৯৮০ সালের ১ জানুয়ারী লেফটেন্যান্ট কর্নেল হিসেবে পদোন্নতি পেয়ে তিনি শ্রীলঙ্কা সেনাবাহিনীর ইলেক্ট্রিক্যাল অ্যান্ড মেকানিক্যাল ইঞ্জিনিয়ার্স কোরে কমান্ডিং কর্মকর্তা হিসেবে বদলী হন। ১৯৮১ সালের মার্চে তিনি সিনহা রেজিমেন্টের ১ম ব্যাটেলিয়নের কমান্ডিং কর্মকর্তার নিয়োগ পান। ১৯৮২ সালের জুলাই ১৯৮৩ সালের জুন মাস পর্যন্ত তিনি ১ম রিকনিসান্স রেজিমেন্ট, শ্রীলঙ্কা সেনাবাহিনী সাঁজোয়া শাখার অধিনায়কের দায়িত্ব পান। এরপর তিনি 'রজরত রাইফেলস'-এ বদলী হন। ১৯৮৫ সালে তিনি নর্দার্ন এরিয়ার কমান্ডার হন এবং পরে সাউদার্ন এরিয়ার কমান্ডার নিযুক্ত করা হয় তাকে; এরপর ১ ডিভিশনের অধিনায়ক হন। ১৯৮৮ সালে তিনি ভারতে ন্যাশনাল ডিফেন্স কলেজে পড়তে যান। ১৯৮৯ সালে তিনি মেজর জেনারেল হন এবং সেনাবাহিনীর চীফ অব স্টাফ হন। ১৯৮৯ সালের আগস্ট মাসে তিনি 'অপারেশন কম্বাইন'-এর কমান্ডার নিযুক্ত হন এবং এই অপারেশন ছিলো কলম্বো শহরের নিরাপত্তা নিয়ে যখন শ্রীলঙ্কায় ১৯৮৯ সালে সাম্যবাদী রাজনৈতিক দল 'জেভিপি'-এর বিদ্রোহ চলছিলো। ১৯৯১ সালের ১৬ নভেম্বর তারিখে তিনি লেফটেন্যান্ট জেনারেল পদে পদোন্নতি পেয়ে শ্রীলঙ্কা সেনাবাহিনীর কমান্ডার হন। ১৯৯৩ সালের ৩১ ডিসেম্বর তিনি সেনাবাহিনী থেকে পদত্যাগ করেন সেনাবাহিনীর এলটিটিই বিরোধী যুদ্ধ 'ব্যাটল অব পুনেরিন'-এ সেনা সদস্যদের পরাজয়ের পর, তার স্থলাভিষিক্ত হন জি. এইচ. ডি সিলভা; কেকিলকে ১৯৯৪ সালের ১ জানুয়ারী জেনারেল পদে উন্নীত করা হয় এবং তিনি অবসরে যান। "Commandants"। ceylondatabase.net। ২২ মার্চ ২০১৪ তারিখে মূল থেকে আর্কাইভ করা। সংগ্রহের তারিখ ২১ মার্চ ২০১৪।  Proud soldier who proved himself a noble son of Lanka de Zoysa, Major Mahesh। "Appreciation General Cecil Waidyaratne"। Island। ৩ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ১৩ এপ্রিল ২০২০।
এরমিদিতা

মানুয়েল এরমিদা লোসাদা (ইংরেজি: Hermidita; ২৭ নভেম্বর ১৯২৪ – ১৭ সেপ্টেম্বর ২০০৫; এরমিদিতা নামে সুপরিচিত) একজন স্পেনীয় পেশাদার ফুটবল খেলোয়াড় ছিলেন। তিনি তার খেলোয়াড়ি জীবনের অধিকাংশ সময় সেলতা ভিগোর হয়ে একজন আক্রমণভাগের খেলোয়াড় হিসেবে খেলেছেন। স্পেনীয় ফুটবল ক্লাব পেনিয়াস্কোর যুব পর্যায়ের হয়ে খেলার মাধ্যমে এরমিদিতা ফুটবল জগতে প্রবেশ করেন এবং পরবর্তীতে বেরবেসের হয়ে খেলার মাধ্যমে তিনি ফুটবল খেলায় বিকশিত হয়েছেন। ১৯৪৪–১৯৫৬ মৌসুমে, সেলতা ভিগোর হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। তিনি সেলতা ভিগোর হয়ে ১২ মৌসুম অতিবাহিত করেছেন, যেখানে তিনি ১৭০ ম্যাচে ১১০টি গোল করেছেন। অতঃপর ১৯৫৬–৫৭ মৌসুমে, তিনি কর্দোবায় যোগদান করেছিলেন, যেখানে তিনি ২ মৌসুম অতিবাহিত করে অবসর গ্রহণ করেছেন। Celta de Vigo site ওয়েব্যাক মেশিনে আর্কাইভকৃত ২০১১-০৭-১৯ তারিখে Golden era - 1940s and 50s page
এস্টোরিয়া নদী

এস্টোরিয়া নদী কানাডার আলবার্টা প্রদেশের জেসপার জাতীয় উদ্যানে কানাডিয় রকি পর্বতমালার অন্তর্গত নদী। নদীটির উৎপত্তি টনকুইন উপত্যকায়, এবং এর মোহনা আথাবাস্কা নদীতে। এটি আথাবাস্কা নদীর অন্যতম উপনদী। ব্যবসায়ী জন জ্যাকব এস্টোরের নামে এই নদীর নামকরণ করা হয়। প্রবাহপথে নদীটির গুটিকয়েক উপনদী আছে। এস্টোরিয়া নদীর ব্যুৎপত্তি টনকুইন উপত্যকায়। টনকুইন উপত্যকাটি ফ্রেজার হিমবাহ, রাম্প্যান্টস পর্বতশ্রেনী, ইরবাস পর্বত, ক্লিথেরো পর্বত এবং ওল্ডহর্ন পর্বত বেষ্টিত। এই কয়টি পর্বতের বারীপাত ও গলিত বরফের নির্গমণ স্থান টনকুইন উপত্যকা, নিষ্কাশিত জল একত্রে এস্টোরিয়া নদীর সৃষ্টি করেছে। প্রবাহ পথে ইরামাইট, ক্যাম্পাস ও ভারডেন্ট নালীর মোহনা এস্টোরিয়ায় এসে পড়েছে। আলবার্টা মহাসড়ক ৯৩এ এই নদীর উপর দিয়ে চলে গেছে। এই মহাসড়কের সমান্তরালে কিছুদুর প্রবাহিত হওয়ার পর নদীটি উত্তর-পূর্ব দিকে বাঁক নিয়ে আথাবাস্কা নদীতে মিশেছে। এস্টোরিয়া নদী, এবং নিকটবর্তী এস্টোরিয়া গিরিপথের নাম পশম ব্যবসায়ী এবং আমেরিকান ফার কোম্পানি'র মালিক জন জ্যাকব আস্টোরের নামে নামকরণ করা হয়েছে। এস্টোরিয়া নদীর উপনদী সমূহ- ইরামাইট নালী ক্যাম্পাস নালী ভারডেন্ট নালী Karamitsanis, Aphrodite (1991). Place Names of Alberta, Volume 1. ক্যালগেরি: ক্যালগেরি বিশ্ববিদ্যালয় প্রেস, পৃষ্ঠা. ৯ Place-names of Alberta। Ottawa: Geographic Board of Canada। ১৯২৮। পৃষ্ঠা 13।  প্রবেশদ্বার:  ভূগোল
বিজয়রাঘবগড় রাজ্য

বিজয়রাঘবগড় রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী বিজয়রাঘবগড় শহরটি বর্তমানে মধ্যপ্রদেশ রাজ্যে কাটনি জেলায় অবস্থিত। ১৮৫৭ খ্রিস্টাব্দে সিপাহী বিদ্রোহের সময়ে রাজ্যটি ব্রিটিশবিরোধী কাজে যুক্ত থাকার দরুন বিদ্রোহদমনের পরে এটি ব্রিটিশ ভারতের অন্তর্ভুক্ত হয় ও দেশীয় রাজ্যের মর্যাদা লুপ্ত হয়৷ ১৮২৬ খ্রিস্টাব্দ অবধি বিজয়রাঘবগড় রাজ্যটি বাঘেলখণ্ডের মৈহার নামে অপর একটি রাজ্যের অংশ ছিলো৷ ঐ বছরই ব্রিটিশ সরকার বিজয়রাঘবগড়ের সামন্তরাজাকে রাজ্যসনদ প্রেরণ করলে মৈহার ভেঙে নতুন রাজ্যের প্রতিষ্ঠা হয়৷ ১৮৫৭ খ্রিস্টাব্দে রাজ্যটির দ্বিতীয় শাসক সুর্যু প্রসাদের সময় রাজাও তার সৈন্যদল সিপাহী বিদ্রোহে ব্রিটিশদের বিরোধীতা করলে বিদ্রোহ দমনকালে ব্রিটিশ সরকার রাজ্যটিকে দখল করেন৷ ফলে প্রতিষ্ঠার মাত্র কিছু দিনের মধ্যে রাজ্যটি ব্রিটিশ সাম্রাজ্যের অন্তর্ভুক্ত হয়ে যায়৷ ১৮৫৮ খ্রিস্টাব্দে স্বত্ববিলোপ নীতির দুরাচারী ও অসমর্থ রাজার অজুহাতে বিজয়রাঘবগড় রাজ্যটির রাজপদ বিলুপ্ত করে ব্রিটিশ ভারতের জব্বলপুর জেলার অংশীভূত করা হয়৷ ১৮২৬ - ১৮৪৫ : প্রয়াগ দাস ১৮৪৫ - ১৮৫৮ : সুর্যু (সূর্য) প্রসাদ Imperial Gazetteer of India। 19। Clarendon Press। ১৯০৮। পৃষ্ঠা 241।  David P. Henige (২০০৪)। Princely States of India: A Guide to Chronology and Rulers। Orchid Press। পৃষ্ঠা 36। আইএসবিএন 978-974-524-049-0।
সুলতানা ফিরদৌসী

সুলতানা ফিরদৌসী (জন্ম: ১১ ডিসেম্বর, ১৯৭৪) একজন বাংলাদেশী লেখিকা, কবি, স্কলার। তিনি বাংলাদেশের কুষ্টিয়া জেলায় জন্মগ্রহণ করেছেন। তিনি সফলভাবে বাংলা একাডেমী তরুণ লেখকদের প্রকল্প ঢাকা অধীনে বাংলা কবিতা গবেষণা প্রকল্প সম্পন্ন করেছেন এবং বাংলা প্রথম বই প্রকাশিত হয়েছিল বাংলা একাডেমী, ঢাকা থেকে। প্রথম প্রকাশিত বইয়ের নাম কীট ও দ্রোণ পুষ্প। সুলতানা ফিরদৌসী তার লেখার জন্য বিভিন্ন পুরস্কার পেয়েছেন। তন্মধ্যে , ভারতের শান্তিনিকেতনের 'অগ্নিবীণা' পুরস্কার, বাঙালি ক্রিস্টি এবং সংস্কৃতি বাতায়নের রূপসী বাংলা পদক। তিনি কলকাতা বাংলা একাডেমী কবিতা প্রতিযোগিতার অনারারি জুরি বোর্ডের সদস্যও ছিলেন। সুলতানা ফিরদৌসীর জন্ম ১৯৮৪ সালের ১১ ডিসেম্বর বাংলাদেশের কুষ্টিয়া জেলায় । তাঁর প্রথম কাব্যগ্রন্থটি ১৯৯৭ সালে বাংলা একাডেমি প্রকাশ করেছিল। তিনি বাংলাদেশের স্থানীয় সরকার প্রকৌশল অধিদফতরে (এলজিইডি) সমাজ-অর্থনীতিবিদ হিসাবে কর্মরত ছিলেন। কীট ও দ্রোণ পুস্প (কবিতার বই) তৃতীয় পক্ষ (উপন্যাস) এবার ঘরে ফেরার পালা (ছোট গল্পের একটি সংগ্রহ) বৃক্ষ ভিজে যায় (কবিতার বই) অরণ্যে ফিরে আসি (কবিতার বই) A Girl Has No Name (কবিতার বই) সুলতানা ফিরদৌসী লেখার জন্য বিভিন্ন পুরস্কার পেয়েছেন। তন্মধ্যে , ভারতের শান্তিনিকেতনের অগ্নিবীণা পুরস্কার, বাঙালি ক্রিস্টি এবং সংস্কৃতি বাতায়নের 'রূপসী বাংলা পদক' । তিনি কলকাতা বাংলা একাডেমী কবিতা প্রতিযোগিতার অনারারি জুরি বোর্ডের সদস্যও ছিলেন। "The reclusive poet Sultana Firdausi"। The Bangladesh Today (ইংরেজি ভাষায়)। ২০২০-১১-০১ তারিখে মূল থেকে আর্কাইভ করা। সংগ্রহের তারিখ ২০২০-১০-৩০।  প্রতিবেদক, মুখপাত্র (২০২০-০৮-২৫)। "নারীদের অধিকার ও মর্যাদার লড়াইয়ে সুলতানা ফিরদৌসী"। মুখপাত্র। ২০২০-১১-০৪ তারিখে মূল থেকে আর্কাইভ করা। সংগ্রহের তারিখ ২০২০-১০-৩০।  "Poet Sultana Firdousi"। m.thedailynewnation.com। ২০২০-১১-০১ তারিখে মূল থেকে আর্কাইভ করা। সংগ্রহের তারিখ ২০২০-১০-৩০।  "3 - Kholakagoj - Ekholakagoj"। Khola Kagoj। সংগ্রহের তারিখ ২০২০-১০-৩০।  "The reclusive poet Sultana Firdausi"। The Bangladesh Today (ইংরেজি ভাষায়)। সংগ্রহের তারিখ ২০২০-১০-৩০। [স্থায়ীভাবে অকার্যকর সংযোগ] "কবি সুলতানা ফিরদৌসীর লেখালেখির ২৩ বছর"। Diner Sheshey। ২০২০-১০-০৭। সংগ্রহের তারিখ ২০২০-১০-৩০।  "বিনোদন » ফিরদৌসীর লেখালেখির ২৩ বছর"। print.thesangbad.net। ২০২০-১১-০১ তারিখে মূল থেকে আর্কাইভ করা। সংগ্রহের তারিখ ২০২০-১০-৩০।  "নিভৃতচারী কবি সুলতানা ফিরদৌসি"। বাংলাদেশ টুডে। ২০২০-১১-০৪ তারিখে মূল থেকে আর্কাইভ করা। সংগ্রহের তারিখ ২০২০-১০-৩০।  "প্রাণ-প্রকৃতি ও মায়ার কবিতা"। alokitobangladesh। সংগ্রহের তারিখ ২০২০-১০-৩০।
বিক্রম শেঠ

বিক্রম শেঠ (২০ জুন ১৯৫২ সালে জন্ম) একজন ভারতীয় ঔপন্যাসিক এবং কবি । তিনি বেশ কয়েকটি উপন্যাস ও কবিতার বই লিখেছেন। তিনি পদ্মশ্রী, সাহিত্য একাডেমি পুরস্কার, প্রবাসী ভারতীয় সম্মান, ডাব্লুএইচ স্মিথ লিটারারি অ্যাওয়ার্ড এবং ক্রসওয়ার্ড বুক অ্যাওয়ার্ডের মতো বেশ কয়েকটি পুরস্কার পেয়েছেন। ম্যাপিংস এবং বিস্টলি টেলসের মতো শেঠের কবিতা সংগ্রহগুলি ভারতীয় ইংরেজি ভাষার কাব্য ক্যাননে উল্লেখযোগ্য অবদান রয়েছে । শেঠের জন্ম ১৯৫২ সালের ২০ জুন কলকাতায় । তাঁর বাবা প্রেম নাথ শেঠ বাটা জুতোর নির্বাহী ছিলেন এবং প্রশিক্ষণ দ্বারা ব্যারিস্টার তাঁর মা লীলা শেঠ দিল্লী হাইকোর্টের প্রথম মহিলা বিচারক এবং ভারতের এক রাজ্য হাইকোর্টের প্রথম মহিলা প্রধান বিচারপতি হয়েছিলেন । Joshi, Rita (১৯৯১)। "In Other Places: An Inner Voice": 55–65। জেস্টোর 23002110।  Angela Atkins (২৬ জুন ২০০২)। Vikram Seth's Suitable Boy: A Reader's Guide। A&C Black। পৃষ্ঠা 7। আইএসবিএন 978-0-8264-5707-3।
জগত্তারিণী পদক

জগত্তারিণী পদক (ইংরেজি: Jagattarini Medal) বাংলা ভাষা ও সাহিত্যে বিশেষ অবদানের স্বীকৃতি হিসাবে কলকাতা বিশ্ববিদ্যালয় দুই বছর পর পর প্রদান করে থাকে। এটি 'Special Endowment Medal' তথা বিশেষ মর্যাদা সম্পন্ন পুরস্কার হিসাবে চিহ্নিত। বাঙালি শিক্ষাবিদ, গণিতজ্ঞ ও আইনবিদ ব্যারিস্টার স্যার আশুতোষ মুখোপাধ্যায় কলকাতা বিশ্ববিদ্যালয়ের প্রথম ভারতীয় ও প্রবাদপ্রতিম ভাইস-চ্যান্সেলর ছিলেন। তিনি বিশ্ববিদ্যালয়ে একাডেমিক ঐতিহ্য বজায় রেখে জাতীয়তাবাদমূলক কার্যকলাপে সংস্কার চেয়েছিলেন। যখন তিনি দ্বিতীয় বারের জন্য উপাচার্য পদে বৃত হন, তখন ১৯ শে এপ্রিল ১৯২১ তারিখে ৩০০০ টাকার সরকারি ঋণপত্র কলকাতা বিশ্ববিদ্যালয়কে দান করেন তার মা 'জগত্তারিণী দেবী'র নামে এক সম্মাননা প্রবর্তনের জন্য। কলকাতা বিশ্ববিদ্যালয়ের সিন্ডিকেটের সিদ্ধান্ত অনুসারে আশুতোষ মুখোপাধ্যায়, চুণীলাল বসু, অমূল্যচরণ বিদ্যাভূষণ, দীনেশচন্দ্র সেন এবং বি সি মজুমদারকে নিয়ে পাঁচ সদস্যের একটি কমিটি গঠিত হয়। কমিটির সিদ্ধান্ত অনুসারে সেই বৎসরেই কলকাতা বিশ্ববিদ্যালয় প্রথম ' জগত্তারিণী পদক' সাহিত্যে নোবেলজয়ী কবি রবীন্দ্রনাথ ঠাকুরকে প্রদান করে। সেই অর্থে বাংলা সাহিত্যে 'জগত্তারিণী পদক' প্রাপ্তি পরবর্তী প্রাপকদের কাছে - অত্যন্ত সম্মানের। বিগত বছরগুলিতে শরৎচন্দ্র চট্টোপাধ্যায়, প্রমথ চৌধুরী, কাজী নজরুল ইসলাম,তারাশঙ্কর বন্দ্যোপাধ্যায়, মানকুমারী বসু,কুমুদরঞ্জন মল্লিক ,সন্দীপন চট্টোপাধ্যায় আনিসুজ্জামান সহ বাংলা সাহিত্যের বিভিন্ন প্রথিতযশা লেখক এই পদক লাভ করেছেন। "Special Endowment Medals"। ২ জানুয়ারি ২০২১ তারিখে মূল থেকে আর্কাইভ করা। সংগ্রহের তারিখ ২০২০-১২-৩১।  রবি স্মরণে। ঋতুযান পাবলিকেশন।  "জগত্তারিণী পদক পেলেন অধ্যাপক আনিসুজ্জামান ইউআরএল=https://bangla.bdnews24.com/bangladesh/article1446333.bdnews"। bangla.bdnews24.com। ১২ জানুয়ারি ২০১৮।  |title= এ বহিঃসংযোগ দেয়া (সাহায্য); |ইউআরএল= অনুপস্থিত বা খালি (সাহায্য)
জালোন রাজ্য

জালোন রাজ্য ছিলো ব্রিটিশ শাসিত ভারতে অবস্থিত একটি মারাঠা দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বুন্দেলখণ্ড এজেন্সিতে অবস্থিত রাজ্যগুলির মধ্যে একটি ছিলো। জালৌন শহরকে করে প্রতিষ্ঠিত এই রাজ্যটি বর্তমানে উত্তরপ্রদেশ রাজ্যের জালৌন জেলায় অবস্থিত৷ ১৮০৬ থেকে ১৮৪০ খ্রিস্টাব্দ অবধি এই শহরটি রাজ্যের রাজধানী ও প্রশাসনিক দপ্তর ছিলো৷ রাজ্যটির শেষ রাজা অপুত্রক অবস্থায় মারা গেলে ব্রিটিশ সরকার স্বত্ববিলোপ নীতি আরোপ করে রাজ্যটিকে আত্মসাৎ করে৷ ১৮০৩ খ্রিস্টাব্দে ব্রিটিশ সরকার জালৌন ও পারিপার্শ্বিক দখল করলে ১৮০৬ সালের মধ্যে এটি একটি ব্রিটিশ করদ রাজ্যে পরিণত হয়৷ রাজ্যের অধিকাংশ অধিবাসীই ছিলেন মহারাষ্ট্রীয় ব্রাহ্মণ, যারা "দক্ষিণী পণ্ডিত" নামেও পরিচিত৷ তাদের পূর্বপুরুষ, রাজ্যের শাসক মারাঠা পেশোয়াদের পরিষেবাদানের লক্ষ্যে মহারাষ্ট্র থেকে এই অঞ্চলে অভিগমন করেন৷ দ্বিতীয় গোবিন্দ রাও ১৮৪০ খ্রিস্টাব্দে অপুত্রক অবস্থায় মারা গেলে ঐ বছরই ব্রিটিশ সরকার রাজ্যটি দখল করে৷ কালপিতে অবস্থিত দুর্গটি ছিলো রাজ্যের সবচেয়ে শক্তিশালী দুর্গ এবং রাজনিবাস৷ ১৮৬০ খ্রিস্টাব্দের মধ্যে ব্রিটিশরা এই দুর্গটি অনাবৃত করেন৷ পরে ঐ স্থানে একটি বাজার বসানো হয়, যা বৈঠগঞ্জ বাজার নামে পরিচিত৷ ব্রিটিশ ভারতের অন্তর্ভুক্ত করার পরে তারা এই শহরটিকে অস্বাস্থ্যকর বলে উল্লেখ করেন এবং ওরই শহরে নতুন রাজধানী স্থানান্তরিত করেন৷ জালোন রাজ্যের শাসকগণ ছিলেন পুণের পেশোয়াদের অধীনস্থ৷ ঋগ্বেদীয় করকারে বল্লাল বা করকারে রাজবংশীয় ব্রাহ্মণরা মূলত ছিলেন মহারাষ্ট্রের রত্নগিরি অঞ্চল থেকে আগত৷ পুণের পেশোয়া সওয়াই দ্বিতীয় মাধবরাও নারায়ণ ভট্ট বল্লাল ঐ রাজবংশীয় ব্রাহ্মণদের প্রশাসক হিসাবে ১৭৯৩ খ্রিস্টাব্দে শ্রীনাথ মহাদজী সিন্ধিয়ার অধীনে জালোন অঞ্চলে নিযুক্ত করেন৷ শাসক করকারেরা জালোনকে ইস্ট ইন্ডিয়া কোম্পানির থেকে মুক্ত রাখার চেষ্টা করলে উভয়পক্ষের মধ্যে দ্বিতীয় ইঙ্গ-মারাঠা যুদ্ধ সম্পন্ন হয়৷ যুদ্ধের ফলস্বরূপ ব্রিটিশ বাহিনী জয়লাভ করে ও করকারে বংশীয়দের তত্ত্বাবধানে থাকা মারাঠা বাহিনীর চরম পরাজয় ঘটে৷ পলাতক মারাঠা বাহিনী গোয়ালিয়র ও ঝাঁসিতে আশ্রয় গ্রহণ করে৷ ব্রিটিশরা অপর দেশস্থ মারাঠি ব্রাহ্মণ বংশীয়দেরকে ঐ রাজ্য শাসনের দায়িত্ব দেন৷ ক্রমে তারা রাজা উপাধি গ্রহণ করেন৷ ১৭৭৬ - ১৮২২ প্রথম গোবিন্দরাও ১৮২২ - ১৮৩১ বলরাও ১৮৩১ - ১৮৪০ দ্বিতীয় গোবিন্দরাও David P. Henige (২০০৪)। Princely States of India: A Guide to Chronology and Rulers। Orchid Press। পৃষ্ঠা 36। আইএসবিএন 978-974-524-049-0।  Keay, John. India: A . Grove Press Books, distributed by Publishers Group West. United States: 2000 আইএসবিএন ০-৮০২১-৩৭৯৭-০, p. 433. Great Britain India Office. The Imperial Gazetteer of India. Oxford: Clarendon Press, 1908. Princely States of India
বরোন্ধা রাজ্য

বরোন্ধা রাজ্য (যা পাথার কাছার নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ ১৯৫০ খ্রিস্টাব্দে ভারতে যোগদানের সময়ে রাজ্যটি আকৃতিতে অধিক ছিলো এবং ব্রিটিশ শাসনকালে এটি ৯ তোপ সেলামী সম্মানপ্রাপ্ত রাজ্য হিসাবে পরিচিত ছিলো৷ বরোন্ধা রাজ্যের শাসকগণ ছিলেন বড়গুর্জর গোষ্ঠীর সূর্যবংশীয় রঘুবংশী রাজপুত৷ ১৮৭৭ খ্রিস্টাব্দে মহারাজা রঘুবর দয়াল শাহ ব্রিটিশ সরকারের থেকে অ-বংশপরম্পরায় "হিস হাইনেস" উপাধি ও বংশপরম্পরায় ৯ টি তোপ সেলামীর সম্মাননা পান৷ ১৭৯০ - ৪ জানুয়ারি ১৮২৭ মোহন সিং ১৮২৭ - ১৮৬৭ সর্বজিৎ সিং ১৮৭৪ - ১৮৮৫ রঘুবর দয়াল সিং (১ জানুয়ারি ১৮৭৭ থেকে রাজা বাহাদুর উপাধি ধারণ) ১৮ আগস্ট ১৮৮৫ - ৮ জুলাই ১৯০৮ মহারাজা রামপ্রতাপ সিং ১৯০৮ - ১৯৩৩ গয়াপ্রসাদ সিং ১৯৩৩ - ১৫ আগস্ট ১৯৪৭ রামপ্রতাপ সিং (রাজ্যের শেষ শাসক) David P. Henige (২০০৪)। Princely states of India: a guide to chronology and rulers। Orchid Press। পৃষ্ঠা 22। আইএসবিএন 978-974-524-049-0।  Soszynski, Henry. Baraundha. Genealogical Gleanings. Retrieved 2010-05-27. "Indian Princely States before 1947 A-J"। www.worldstatesmen.org। সংগ্রহের তারিখ ২০১৯-০৮-১৫।
ড্রাকুলা স্যার

ড্রাকুলা স্যার হল ২০২০ সালে মুক্তি প্রাপ্ত বাংলা ভাষার ভারতীয় ভৌতিক ও রোমাঞ্চকর চলচ্চিত্র, যা দেবালয় ভট্টাচার্য পরিচালিত ও এস.ভি.এফ. এর ব্যানারে শ্রীকান্ত মোহতা ও মহেন্দ্র সোনি দ্বারা প্রযোজিত। অনির্বাণ ভট্টাচার্য, মিমি চক্রবর্তী, বিদীপ্তা চক্রবর্তী, রুদ্রনীল ঘোষ, সামিউল আলম, কাঞ্চন মল্লিক এবং সুপ্রিয় দত্ত অভিনীত ছবিটি প্রাথমিকভাবে এক শিক্ষকের কাহিনীকে অনুসরণ করে, যে বড় ক্যানাইন দাঁত যুক্ত হওয়ার জন্য "ড্রাকুলা স্যার" নামে পরিচিত, অবশেষে ভ্যাম্পায়ার হয়ে যায়। এই ছবিটি পূজা সময়ে ২০২০ সালের ২১ শে অক্টোবর প্রেক্ষাগৃহে মুক্তি পায়। চলচ্চিত্রটি প্রাথমিকভাবে ২০২০ সালের ১ মে মুক্তি পাওয়ার কথা ছিল, তবে তা কোভিড-১৯ মহামারীর কারণে স্থগিত করা হয়। নকশালবাড়ি বিপ্লবের সময়ের একজন বিপ্লবীর গল্পকে কেন্দ্র করে চলচ্চিত্রটি নির্মিত হয়। এটি পশ্চিমবঙ্গ ভিত্তিক একটি মাওবাদী আন্দোলন ছিল, যা এখনও চলছে। অমল, রক্তিম চরিত্রে অনির্বাণ ভট্টাচার্য মঞ্জরী চরিত্রে মিমি চক্রবর্তী সবিতা চরিত্রে বিদিপ্তা চক্রবর্তী কাতু মল্লিক চরিত্রে রুদ্রনীল ঘোষ নাটা চরিত্রে সামিউল আলম ভুবন বাবু (কাটু) চরিত্রে সুপ্রিয় দত্ত মনোরোগ বিশেষজ্ঞ চরিত্রে কাঞ্চন মল্লিক সায়নী ঘোষ বিশেষ উপস্থিতি "Dracula Sir's first song Raat Pohale out now, film releasing on Oct 21"। India Blooms (প্রকাশিত হয় ৭ অক্টোবর ২০২০)। ১১ অক্টোবর ২০২০।  "Anirban Bhattacharya on his 'Dracula Sir' act"। Times of India (ইংরেজি ভাষায়)। ১৬ জানুয়ারি ২০২০। সংগ্রহের তারিখ ১৪ মার্চ ২০২০।  "বাঙালি ড্রাকুলার গল্পে মিমি-অনির্বাণ জুটি,প্রকাশ্যে এল ড্রাকুলা স্যারের পোস্টার" [Mimi-Anirban pair in Bengali Dracula story, poster of El Dracula Sir in public]। Hindustan Times। ১২ মার্চ ২০২০। সংগ্রহের তারিখ ১৪ মার্চ ২০২০।  "Spotlight on some of the Durga Puja films releasing in theatres"। www.telegraphindia.com।  Ganguly, Ruman (১৩ মার্চ ২০২০)। "Poster of Dracula Sir is out"। Times of India। সংগ্রহের তারিখ ১৪ মার্চ ২০২০।  Taran Adarsh [@taran_adarsh] (১৪ মার্চ ২০২০)। "#AnirbanBhattacharya and #MimiChakraborty... First look poster of #Bengali film #DraculaSir... Directed by Debaloy Bhattacharya... Produced by #SVF... 1 May 2020 release. t.co/WYkGy5Qzk5" (টুইট) – টুইটার-এর মাধ্যমে।
ইকবাল সিদ্দিকী

ইকবাল রশীদ সিদ্দিকী (উচ্চারণ; মারাঠি: इक्बाल सिद्दिकी; জন্ম: ২৬ ডিসেম্বর, ১৯৭৪) মহারাষ্ট্রের ঔরঙ্গাবাদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন। ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইকবাল সিদ্দিকী। ১৯৯২-৯৩ মৌসুম সাল থেকে ২০০৫ সাল পর্যন্ত ইকবাল সিদ্দিকী’র প্রথম-শ্রেণীর খেলোয়াড়ী জীবন চলমান ছিল। বিধ্বংসী বোলিং ও দৃঢ়চিত্তে ব্যাটিংয়ের কারণে সবিশেষ পরিচিতি লাভ করেছিলেন তিনি। মাঝখানে সংক্ষিপ্ত সময়ের জন্যে হায়দ্রাবাদের পক্ষে খেলেন। এরপর মহারাষ্ট্রের সদস্য হন। মৌসুম বহির্ভূত সময়ে ইংল্যান্ডের ক্লাব ক্রিকেটে অংশ নিয়েছেন। ২০০৬ সালে কেন্ট ক্রিকেট লীগে অংশ নেন। সেভেনোকস ভাইনের পক্ষে খেলেছেন তিনি। ১৯৯২-৯৩ মৌসুমের রঞ্জী ট্রফি প্রতিযোগিতায় রেলওয়েজের বিপক্ষে নক-আউট পর্বের খেলায় মহারাষ্ট্রের পক্ষে প্রথমবারের মতো খেলতে নামেন। বলে বেশ পেস আনয়ণে সক্ষমতা দেখিয়েছেন। প্রথম-শ্রেণীর ক্রিকেটে তার ব্যাটিং গড় বেশ নিম্নমূখী ছিল। তাসত্ত্বেও, একটি প্রথম-শ্রেণীর শতরানের ইনিংস খেলেছেন তিনি। প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান গড়েন ৮/৭২। নিজের সেরা দিনগুলোয় দৃশ্যতঃ তিনি অপ্রতিরোধ্য ছিলেন। দূর্ভাগ্যজনকভাবে প্রথম-শ্রেণীর ক্রিকেটে অভিষেক হবার প্রায় এক দশক পর তাকে জাতীয় দলে খেলার সুযোগ দেয়া হয়। ব্যাট হাতে প্রথম-শ্রেণীর ক্রিকেটে তিনি একটি শতরান ও তিনটি অর্ধ-শতরানের ইনিংস উপহার দিয়েছেন। সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইকবাল সিদ্দিকী। ৩ ডিসেম্বর, ২০০১ তারিখে মোহালিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি। ২০০১ সালে ইংল্যান্ডের বিপক্ষে এক টেস্টে অংশ নিয়েছিলেন তিনি। ঐ টেস্টে ইংল্যান্ড দলের মাত্র ৫ রানের জয়ের লক্ষ্যমাত্রায় ভারতীয় অধিনায়ক সৌরভ গাঙ্গুলী নিচেরসারির ব্যাটসম্যান ইকবাল সিদ্দিকীকে ব্যাটিং উদ্বোধনে নামেন। তিনি তার একমাত্র টেস্টে জয়সূচক রান সংগ্রহ করেন। এরফলে, অস্ট্রেলীয় ক্রিকেটার জেফ মসের সাথে এক টেস্টে অংশ নিয়ে জয়সূচক রানের রেকর্ডের সাথে নিজ নামকে যুক্ত করেন। একমাত্র টেস্টে অংশ নিলেও মনোজ প্রভাকরের পর একমাত্র ভারতীয় ক্রিকেটার হিসেবে বোলিং ও ব্যাটিং উভয় বিভাগেই উদ্বোধনে নেমেছেন। "Has anyone made the winning hit in his only Test match?"। Ask Steven - Cricinfo.com। সংগ্রহের তারিখ ৪ জুন ২০১২।  অম্বর রায় গুলাম পার্কার এক টেস্টের বিস্ময়কারী ভারতীয় টেস্ট ক্রিকেটারদের তালিকা প্রথম-শ্রেণীর ক্রিকেট দলসমূহের বর্তমান তালিকা ইএসপিএনক্রিকইনফোতে ইকবাল সিদ্দিকী (ইংরেজি) ক্রিকেটআর্কাইভে ইকবাল সিদ্দিকী (সদস্যতা প্রয়োজনীয়) (ইংরেজি)